Жалба, подадена на 11 май 2023 г. — Quality First/EUIPO (MORE-BIOTIC)
(Дело T-243/23)
Език на производството: немски
Страни
Жалбоподател: Quality First GmbH (Елмсхорн, Германия) (представители: J. Schneider и M. Kleinn, Rechtsanwälte)
Ответник: Служба на Европейския съюз за интелектуална собственост (EUIPO)
Данни за производството пред EUIPO
Спорна марка: заявка за словна марка на Европейския съюз „MORE-BIOTIC“— заявка за регистрация № 18 634 806
Обжалвано решение: решение на втори апелативен състав на EUIPO от 23 февруари 2023 г. по преписка R 1708/2022-2
Искания
Жалбоподателят моли Общия съд:
да отмени обжалваното решение,
да предостави закрила на спорната марка, като допусне регистрацията ѝ в Европейския съюз,
да осъди EUIPO да заплати съдебните разноски.
Изложени основания
Нарушение на член 7, параграф 1, букви б) и в) от Регламент (ЕС) 2017/1001 на Европейския парламент и на Съвета, доколкото „MORE-BIOTIC“ звучи мъгляво и неопределено и затова има отличителен характер,
„MORE-BIOTIC“ е необичайно съчетание и има отличителен характер,
„MORE-BIOTIC“ не носи чисто рекламно послание,
липса на директно описание на стоките и услугите,
нарушение на принципа на равно третиране.
____________